**Z á p i s n i c a**

**z X. zasadnutia Obecného zastupiteľstva obce Choča**

**konaného dňa 23. júna 2016 o 19.00 hod. v zasadačke OcÚ.**

**Prítomní: viď prezenčná listina**

Počet prítomných poslancov OZ: 6

Neprítomní – ospravedlnení: 1

Neprítomní – neospravedlnení: 0

Začiatok zasadnutia. 19.00 hod.

Ukončenie zasadnutia: 21.35 hod.

**Program: 1. Otvorenie,**

**2. Procedurálne otázky,**

**3. Kontrola plnenia uznesení ,**

**4. Záverečný účet obce Choča za rok 2015 - prejednanie,**

**5. Program hospodárskeho a sociálneho rozvoja obce Choča na roky**

**2016 – 2023 -prejednanie,**

**6. Informácia o plnení rozpočtu obce k 31.03.2016,**

**7. Správa o kontrolnej činnosti hlavnej kontrolórky za 1.štvrťrok 2016,**

**8. Rôzne,**

**9. Návrh na uznesenie,**

**10. Záver**

**K bodu 1**

Starostka obce Alena Záhoreczová privítala prítomných poslancov, pani hlavnú kontrolórku a ostatných prítomných na X. riadnom zasadnutí Obecného zastupiteľstva.

**K bodu 2**

Starostka obce oboznámila prítomných s programom zasadnutia a dala o ňom hlasovať.

*S programom zasadnutia prítomní poslanci OZ jednohlasne súhlasili.*

Za ….................. 6 poslanci, proti ........................ 0, zdržal sa ......................0,

Za zapisovateľa zasadnutia starostka navrhla referenta OcÚ Mária Valášika, za členov návrhovej komisie pani Janu Segíňovú a pána Františka Mankoveckého, za overovateľov zápisnice pána Pavla Kériho a pána Jozefa Havrana.

O tomto návrhu dala starostka hlasovať.

Za ….................. 6 poslanci, proti …...................... 0, zdržal sa ….....................0,

**K bodu 3**

Na predošlom zasadnutí bolo doporučené starostke obce riešiť nepriaznivú situáciu ohľadne autobusovej linky č. 407412 na trase Zlaté Moravce – Choča a späť. Vzhľadom k tomu, že tento autobusový spoj zaužívaný ako „školský spoj“ idúci z Choče do Zlatých Moraviec cez Tesárske Mlyňany- popred školu, cestou zabezpečuje všetky zastávky a tým je na dennom poriadku neustále meškanie žiakov Základných škôl v Zlatých Moravciach a rovnako aj študentov stredných škôl.

Starostka obce informovala, že jednala s obchodným zástupcom spoločnosti ARRIVA pre Zlaté Moravce o možných spôsoboch riešenia. ARRIVA situáciu s meškaním registruje a má v pláne posunúť odchod spoja č.407412 z Choče do Zlatých Moraviec o 5 minút skôr, teda o 7.15 hod.

Starostka bude naďalej sledovať vývoj a riešenie tohto problému.

**K bodu 4**

V tomto bode starostka obce predložila poslancom obecného zastupiteľstva návrh Záverečného účtu obce Choča za rok 2015.

Návrh bol riadne prejednaný, obsahoval všetky dôležité a významné účtovné udalosti roka 2015.

K Záverečnému účtu sa vyjadrila a predložila svoje súhlasné stanovisko hlavná kontrolórka obce Helena Halmovská.

Následne Obecné zastupiteľstvo obce Choča jednohlasne schválilo **Záverečný účet obce Choča za rok 2015 a celoročné hospodárenie obce bez výhrad.**

Zároveň obecné zastupiteľstvo schválilo použitie prebytku rozpočtového hospodárenia na tvorbu rezervného fondu vo výške 236,24 EUR.

*Záverečný účet je prílohou zápisnice.*

*Za ….................. 6 poslanci, proti …........................ 0, zdržal sa .......................0,*

**K bodu 5**

Starostka obce informovala poslancov o vyhotovení Programu hospodárskeho a sociálneho rozvoja ( PHSR) obce Choča 2016 – 2023. Ide o strednodobý strategický dokument, ktorého vypracovanie bolo zahájené pracovníkmi Katedry regionalistiky a rozvoja vidieka SPU v Nitre. Konečným spracovateľom bol Ing. Tomáš Kozolka - zástupca Mikroregiónu „Požitavie Širočina.”

Vzhľadom na dôležitosť a rozsiahlosť dokumentu, poslanci doporučili starostke dať uvedený dokument na stránku obce, prípadne rozposlať ho mailovou poštou, aby bol k nahliadnutiu a mohli sa s ním oboznámiť a schváliť.

**K bodu 6**

Nasledoval bod v, ktorom starostka predložila Plnenie rozpočtu obce k 31.03.2016.

- Príjmy prestavovali plnenie 52 401,59 € čo je 31,52 %.

- Výdavky predstavovali plnenie vo výške 46 926,73 čo predstavuje 31,27 % .

*Plnenie rozpočtu k 31.03.2016 je prílohou zápisnice.*

*Poslanci OZ plnenie rozpočtu za 1. Štvrťrok 2016 vzali na vedomie.*

**K bodu 7**

Hlavná kontrolórka obce pani Helena Halmovská predložila prítomným Zápis o kontorlnej činnosti za 1. štvrťrok 2016, v ktorom uviedla, že v sledovanom období 01 – 03/2016 nezistila žiadne závažné chyby.

*Zápis o kontrolnej činnosti za 1. Štvrťrok 2016 je prílohou zápisnice.*

*Poslanci OZ prednesenú správu vzali na vedomie.*

**K bodu 8**

V tomto bode *Rôzne* boli prerokované nasledovné žiadosti od občanov:

**- Ján PETRÍK, Choča č.106,č.j.188/2016**

Žiadosť o vybudovanie vjazdu pred bránou.

Starostka objasnila poslancom, že ide vlastne o akúsi rekonštrukciu jestvujúceho vjazdu do brány k nehnuteľnosti č.106. S pánom Petríkom starostka obce hovorila a zdôraznila mu, že pri rekonštrukcii takéhoto vjazdu je nutné zachovať odvodňovací rigol. Teda pod vybetónovaný vjazd vložiť do odvodňovacieho rigolu rúru o priemere 300 mm, aby mala voda kadiaľ pretekať.

Vzhľadom k tomu, že vjazd sa už niekoľko dní javí ako zrekonštruovaný, no rúru o spomínanom priemere nevidieť, starostka obce sa dohodla s pánom Pavlom Kérim – svojím zástupcoma a tiež predsedom stavebnej komisie, že spomínaný vjazd pôjdu pozrieť a následne bude vydané stanovisko.

*Poslanci OZ tento postup doporučili.*

*Za ….................. 6 poslanci, proti …........................ 0, zdržal sa .......................0,*

**- Ľuboš SZÖKE, Choča č. 53,**

Ohlásenie drobnej stavby v priestoroch nehnuteľnosti súp. č. 53 ( bez udania parcelného čísla). Prístavba o rozmeroch 4 x 4,60 by mala byť vybudovaná k jestvujúcej nehnuteľnosti.

Zástupcovia obce sa zaoberali aj touto žiadosťou, avšak vzhľadom k zisteniu, že uvedená nehnuteľnosť nemá založený list vlastníctva, čiže nie je splnená základná požiadavka preukázať vlastníctvo k danej nehnuteľnosti, je žiadosť bezpredmetná a tejto  **žiadosti sa nedá vyhovieť.**

*Poslanci doporučili starostke predvolať si pána Szökeho a oboznámiť ho s uvedenou skutočnosťou.*

**- Veronika Matejová, Choča č.142, č.j. 219 /2016**

Žiada o povolenie úpravy odtokového kanála pred bránou svojho domu vložením odtokovej rúry s priemerom 30 cm. Získala by tak parkovacie miesto, nakoľko ulica je pomerne úzka a s parkovaním je problém.

*Poslanci žiadosť uvedenú dôkladne zvážili. Vzhľadom na problémy so zaplavovaním tejto ulice počas silnejších dažďov zvažovali, či by nebolo vhodné vložiť do rigola rúru s väčším priemerom.*

*Starostka obce spolu s Pavlom Kérim - svojím zástupcom, uvedené miesto pôjdu prezrieť a podľa toho sa uvedenej žiadosti vyhovie.*

*Poslanci OZ Takýto postup jednohlasne schválili.*

*Za ….................. 6 poslanci, proti …........................ 0, zdržal sa .......................0,*

**- Helena KRÁLIKOVÁ, Choča č. 39, č.j. 226/2016**

Žiadosť o prenájom priestorov KD za účelom usporiadania rodinnej oslavy dňa 23.07.2016.

*Poslanci OZ jednohlasne žiadosť schválili.*

*Za ….................. 6 poslanci, proti …........................ 0, zdržal sa .......................0,*

Uvedené žiadosti sú prílohou zápisnice.

► Ďalej v tomto bode starostka informovala o plánovanej a už spomínanej úprave dvora MŠ a následne aj detského ihriska pre mamičky s deťmi.

Požiadala poslancov pána Františka Mankoveckého a Ondreja Segíňa , aby zorganizovali brigádu a vo dvore MŠ sa vybudovalo najskôr pieskovisko, zabudovali sa detské prvky – šmýkľavka a húpačka a až potom sa urbí nový plot, vyrovná sa terén a zaseje sa tráva.

Po úprave tejto časti areálu sa pristúpi na úpravu zvyšného priestranstva, ktoré bude slúžiť pre verejnosť, teda najmä pre maičky s deťmi.

► Starostka obce informovala, že bola oslovená najskôr funkcionármi TJ Choča ohľadne možnosti spolupráce s pánom Miroslavom Minárom z Neveríc, ktorý má záujem pomáhať našej TJ jednak v prevádzkových záležitostiach ( zavlažovanie a kosenie ihriska, úprava šatní TJ...) a tiež v doplnení hráčskeho kádra. Starostka obce sa s pánom Minárom osobne stretla a v rozhovore si upresnili najmä spôsob spolupráce. Upozornila ho, že akékoľvek plány ohľadne ihriska musia byť prerokované na obecnom úrade.

*Pavel Kéri* , zástupca starostky – potvrdil, že hovoril s Marekom Herdom a informoval sa u neho ohľadne tejto spolupráce.

Vývoj činnosti v TJ sa bude vedením obce riadne sledovať a usmerňovať.

►9.júla 2016 o 15.00 hod. bude na miestnom ihrisku „ Rozprávkové popoludnie pre deti,”na ktoré sú pozvaní aj členovia miestneho DHZ z protipovodňovým vozíkom a tiež členovia z hasičského zboru zo Sľažian, ktorí urobia pre naše deti prehliadku hasičského vozidla.

►10.júla 2016 plánuje naša TJ usporiadať Futbalový turnaj na našom ihrisku.

►14. august 2016 - sa bude konať folklórny festival „ Zakukala kukulienka.”

► 27.08.2016 – súťaž vo varení gulášu „ Guláš Cup.”

*Poslanci uvedené informácie vzali na vedomie.*

Ďalej starostka informovala poslancov o ponuke občana Júliusa Tarkaya, Choča č.102, ktorý navrhol, že doposiaľ nevyplatenú daň z nehnuteľnosí a miestne poplatky, ktoré jeho rodina dlhuje obci za roky 2012-2016 v celkovej výške 510,18 € by bol ochotný odparacovať v obci pri úprave verejných priestranstiev.

Prítomní poslanci túto žiadosť najmä z účtovného hľadiska zamietli.

*Anna Bošanská* – informovala sa ohľadne regulácie ďalšej časti potoka za novým mostom pri bytovke súp. č. 100.

*Pavel Kéri* – ubezpečil ju, že ďalšiu časť regulácie Čerešňového potoka Povodie Váhu plánuje v jesenných mesiacoch.

*Ondrej Segíň* – podotkol, že na ulici Lúčky je miestna komunikácia vo veľmi zlom stave. Chcel vedieť čo s tým a ako to môže obec riešiť.

*Starostka* odpovedala, že v obci máme dve ulice v katastrofálnom stave – Lúčky a Školskú ulicu. Tam už nepomôže len čiastočná úprava. Infprmovala, že práve v týchto dňoch vyšla výzva MV SR na poskytnutie dotácie, ktorá by sa dala využiť pri oprave miestnej komunikácie v časti obce, kde žijú rómovia. Jej výška je max. 15 000 € a spolufinancovanie obce 20 %. Starostka zistí podrobnejšie podmienky výzvy, jej možnosti a podľa toho sa bude ďalej postupovať. Avšak výška ponúkanej dotácie je veľmi nízka.

*Zdenka Drgoňová* – upozornila opäť na zarastený pozemok u pani Valašikovej a Pavlíkovej. Ide o nehnuteľnosť v jej susedstve, súp. č. 50, na ktorý už pred časom upozornila. Vtedy bol vyčistený, no dnes je už opäť veľmi zanedbaný.

*Starostka* odpovedala, že Martin Rác, ktorý pozemok chodil pravidelne čistiť je momentálne dlhšie chorí, preto aj nechodí kosiť.

*Pavel Kéri -* problém so zanedbaným pozemkom je aj vo viacerých nehnuteľnostiach, napr. pán Konečný súp. č. 20.

*Starostka* uistila, že na základe týchto skutočnosí obecný úrad začne opätovne posielať výzvy na vyčistenie pozemkov.

*Pavek Kéri* – najviac ho trápia nedoplatky na daniach od občanov ale aj právnicjkých osôb.

*Starostka* informovala, že naozaj niektorí občania nemajú vyplatené dane za minulý rok.

napr. Jozef Pecho, Anton Karvay, Jarmila Martáková... No najvyšší nedoplatok na daniach stále obec eviduje u SHR Františka Drgoňu. Ide o sumu 4 010,63 €. Starostka obce túto situáciu riešila už aj s majiteľom pôdy a objektu PD, ktoré pán Drgoňa užíva a má v prenájme. Majiteľ tohto objektu spoločnosť VODO-AGRO – S.Orovnický daň za rok 2016 uhradil.

Rovnako uistila, že občanom s nedoplatkami sa idú rozposielať predexekučné výzvy.

*Bc. Marianna Švábová* – upozornila na neúnosnú situáciu v jej susedstve. Ide o nehnuteľnosť súp. č. 22, kde žije majiteľka Jozefa Juhaszová a jej dve dcéry s rodinami - Černová (3) a hlavne Rácová (5). Ide o 9 osôb, ktoré tu žijú a potrebu vykonávajú na provizórnej latríne a pri plote. Vôkol sa šíri smrad a samozrejme zvyšuje sa výskyt hlodavcov.

V dome v minulosti bola funkčná kúpeľňa a kanalizácia. V súčasnej dobe však už toto nefunguje. Poslankyňa Švábová upozornila na tento problém a žiada zastupiteľstvo o hľadanie spôsobu riešenia.

*Starostka* – predvolá si majiteľov nehnuteľnosti. Bude sa snažiť nájsť nejaké riešenie na vyriešenie tohto problému, prípadne sa poinformuje na životnom prostredí ako postupovať.

*Jozef Havran* – zaujímalo ho personálne obsadenie v materskej škole, keďže pani vedúca ŠJ je dlhodobo práceneschopná.

*Starostka* – informovala, že čo sa týka ŠJ má prevádzku zatiaľ zabezpečenú tak, aby všetko fungovalo ako má. Erika Kováčová je kuchárka na plný úväzok, Helena Králiková má úväzok rozdelený na pomoc v kuchyni, roznášku obedov dôchodcom a upratovanie skladových priestorov. Zvyšná časť úväzku pokrýva upratovanie materskej školy. Čo sa týka administratívnej práce vedúcej školskej jedálne – tú v tomto období zabezpečuje Mário Valášik, ktorý zároveň vymomáhal v kancelárii OcÚ počas dlhodobej PN pani Rudzanovej. Po ukončení jej PN, vzhľadom na nadobudnuté skúsenosti zostal v kancelárii OcÚ a zabezpečuje najmä agendu školskej jedálne.

- „V tomto *„ prechodnom*” období, pokiaľ neviem ako to bude ďalej s pani Studenou, je toto pre plynulý chod úradu a materskej školy to najlepšie riešenie”- uzavrela túto tému starostka obce.

**K bodu 8**

Starostka obce vyzvala návrhovú komisiu, aby predniesla návrh na uznesenie. Tento poslanci jednohlasne schválili.

*Za ….................. 6 poslanci, proti …........................ 0, zdržal sa .......................0,*

**K bodu 9**

Starostka obce poďakovala všetkým prítomným za účasť, popriala krásne leto a zasadnutie ukončila.

**Overovatelia zápisnice:**

Pavel Kéri …....................................

Jozef Havran …....................................

**Alena Záhoreczová, v.r.**

starostka obce